การทานยาคุมมีผลต่อตับมั้ยคะ
สวัสดีค่ะ ยาคุมกำเนิด เมื่อทานเข้าไปแล้ว ก็จะถูกดูดซึมเข้าสู่กระแสเลือด และไปผ่านกระบวนการเมตาบอลิซึมที่ตับ โดยอาศัยเอนไซม์ต่างๆ ซึ่งก็ไม่ได้ทำให้เกิดสารที่เป็นพิษอะไรต่อตับ ดังนั้น จึงไม่ได้ทำให้เกิดอันตรายต่อตับแต่อย่างใดค่ะ อย่างไรก็ตาม หากเป็นโรคตับอยู่ เช่น ตับอักเสบ ตับเรื้อรัง ตับวาย เนื้องอกในตับ เป็นต้น กระบวนการเมตาบอลิซึมของยาคุมก็อาจมีผลกระทบ และทำให้ปริมาณฮอร์โมนในกระแสเลือดลดลง ซึ่งอาจมีผลต่อการคุมกำเนิดได้ หรือในทางตรงข้าม ก็อาจทำให้ตับต้องทำงานหนักมากขึ้น และอาจมีผลทำให้การทำงานของตับแย่ลงก็ได้ดังนั้น หากโดยปกติ ไม่ได้มีโรคตับใดๆ ก็สามารถทานยาคุมกำเนิดได้ ไม่ได้ทำให้การทำงานของตับแย่ลง แต่หากมีโรคตับต่างๆ อยู่ ก็ควรปรึกษาแพทย์ก่อนจะทานยาคุม รวมถึงยาชนิดอื่นๆ ด้วยค่ะ